**Sajtóközlemény**

**Dátum:** 2019. április 23.

A Roto-csoport „összességében elégedett“ / 2018: 4,5 %-os forgalomnövekedés / 2019: további növekedés várható / Jó első negyedév / Elterjedőben az ügyfélhaszon-stratégia / A geopolitikai feszültségek mérséklik az optimizmust / A „Brexit-káosz“ többé nem tartható / Reménykeltő EU/Kína-csúcs / Az új struktúra erősíti az építőipari beszállítókat / Marcus Sander átveszi az ablak- és ajtótechnológia vezetését

**A Roto növekszik és kritizálja a Brexit elhalasztását**

***Leinfelden-Echterdingen - (rp)*** „Összességében elégedett“ a Roto-csoport a 2018-as év üzleti fejlődésével és a 2019-es évkezdéssel is. A világszerte 4.900 dolgozót foglalkoztató építőipari beszállító jelentése szerint az elmúlt évben az összforgalom névlegesen 4,5 %-kal, 661,8 millió EUR-ra nőtt. (a korábbi 633,5 millió EUR-ról). Ezzel a növekedési ráta elérte a kitűzött céltartomány felső határát. Dr. Eckhard Keill szerint ehhez mindkét divízió hozzájárult az egyszerűnek nem mondható piaci körülmények ellenére. Összességében a *Tetőtéri ablakok és szolártechnológia (DST)* valamivel jobban teljesített, mint az *Ablak- és ajtótechnológia (FTT)*.

A növekedés várhatóan 2019-ben is folytatódik a „vállalat saját teljesítményének köszönhetően“, és további, 3 % és 5 % közötti forgalomnövekedéshez vezet. Egy összességében jónak mondható 1. negyedév után Dr. Keill úgy gondolja, hogy a nemzetközi irányultságú gyártó „sínen van“. Az előző évhez viszonyítva a *Tetőtéri ablakok és szolártechnológia (DST)* valamint az *Ablak- és ajtótechnológia (FTT)* is újra növekedést könyvelhet el. Ez főként annak a következetesen véghezvitt stratégiai hatékonyságnak köszönhető, amely a konkrét ügyfélhaszon elérésére irányul, ezáltal megkülönböztetve a vállalatot, és kiemelve azt a versenytársai közül.

A vállalatra jellemző jól megalapozott optimizmus azonban a feszült geopolitikai helyzetre való tekintettel lassan a határaihoz közelít. „Nagy bizonytalansági tényező“ marad, amely a Roto számára fontos piacokat gyorsan és jelentősen befolyásolhatja. Legmarkánsabb példája ennek jelenleg a „már senki számára sem tartható Brexit-káosz“. Az EU-ból történő kilépés határidejének újonnan elfogadott ismételt meghosszabbítását 2019. október 31-ig (legkésőbb) Dr. Keill nem csupán egy „látszólag végtelen történet“ folytatásának tartja, hanem az Egyesült Királyság számára „extrém rossz alternatívának“ is. Az összes résztvevő kifejezett akarata ellenére mégis részt kell vennie az európai parlamenti választásokon. Ezt tovább nehezítik a Brexit negatív gazdasági következményei. Ezek a következmények már „eldöntött kérdések“-nek tekinthetők az ipar számára, és Nagy-Britannia a következő években teljes mértékben viselni fogja azok hatását. Reménykeltőek azonban a legutóbbi EU/Kína-csúcs eredményei, melyek arra mutatnak, hogy a kereskedelmi konfliktusnak lehet konstruktív megoldása. A világgazdaságnak sürgősen szüksége van ilyen pozitív jelekre.

Általánosságban az építőipari beszállító jövőbeni sikere nagymértékben függ többek között a piaci- és vevői igények professzionális teljesítésétől. Ehhez elengedhetetlen a gyors, egyéni és rugalmas reagálás. Dr. Keill szerint pontosan ezt teszi lehetővé a 2019. május 1-vel megvalósított új csoportstruktúra, amelynek keretében a korábbi bejelentés szerint Marcus Sander veszi át az *Ablak- és ajtótechnológia (FTT)* ágazat ügyvezetésének elnökségét. Ennek eredményeként a két meglévő divízió korlátlanul tud majd új üzletére a *Roto Professional Service-re (RPS)* koncentrálni. Az új vállalat komplett szolgáltatásokat kínál az ablakok és ajtók utólagos szervízelésére. Az év során tájékoztatást fogunk nyújtani az első tapasztalatokról és eredményekről.

**Képfelirat**

„Összességében elégedett“ a Roto-csoport a 2018-as év üzleti fejlődésével és a 2019-es évkezdéssel is. A világszerte működő építőipari beszállító jelentése szerint az elmúlt évben az összforgalom 4,5 %-kal, 661,8 millió EUR-ra nőtt. A képen: a Tetőtéri ablakok és szolártechnológia ágazat központi telephelye Bad Mergentheimben.

**Fotó:**Roto **Luftaufnahme\_Roto\_Bad\_Mergentheim.jpg**

Nyomtatható – másolat kérésre

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de